আল্লাহর হক, তাঁর মহা অনুগ্রহ, অনুকম্পা ও অশেষ নেয়ামত সম্পর্কে জেনে তা স্মরণ করা মহিমান্বিত ক্ষমতাবান আল্লাহর জন্য মাথা অবনত করতে বাধ্য করে। আলেমগণ বলেছেন, আত্মসমালোচনার প্রথম হচ্ছে, তুমি আল্লাহর নেয়ামত এবং তোমার কৃত অপরাধের মাঝে তুলনা ও পরিমাপ করবে, তখন তোমার নিকট এ দু’য়ের মাঝে পার্থক্য প্রকৃষ্ট হয়ে উঠবে এবং তুমি উপলব্ধি করতে পারবে যে তাঁর ‘ক্ষমার ওয়াদা’ ছাড়া কিছুই তোমার জন্য নেই। অন্যথায় ধ্বংস ও অশুভ পরিণতি তোমার জন্য রয়েছে। আত্মার দোষত্রুটি সম্পর্কে খোঁজখবর নেয়া মূলত আত্মাকে পরিশুদ্ধ ও পবিত্র করতে সহায়ক। আল্লাহ তাআলা বলেন, “যে আত্মাকে পবিত্র করল সে সফল হল, যে তাকে কলুষিত করল সে ক্ষতিগ্রস্ত হলো।” (সূরা আশ্শামস : ১০)